Рой знаходзіцца пад апекай Мінскай амстаф-каманды – групы валанцёраў, якая займаецца дапамогай “байцам – амстафам і пітбулям. Гэтыя пароды вельмі часта трапляюць у непрыемныя сітуацыі, бо заводзіць іх схільныя неблаганадзейныя людзі, а калі такі пёс трапляе ў бяду, рэакцыя звычайнага мінака – адразу выклікаць адлоў. Насамрэч, гэта актыўныя, пазытыўныя і бясконца адданыя сабакі – ледзьве не ідэальныя ў рукох добрага і адказнага гаспадара. Калі Вы пажадаеце ўзяць сабе гадаванца Мінскай амстаф-каманды, валанцёры дапамогуць Вам падабраць пса і дадуць парады па выхаванні.